[{"text_idx": "#000001", "text": "Otsustasin kirjutada korporatsioonidest, sest mitte keegi ei olnud seda niisugusel kujul veel teinud. Guugeldades leidsin ma ligikaudu paarku\u0308mmend artiklit, kus on korporatsioone vo\u0303i korporante kuidagi mainitud."}, {"text_idx": "#000003", "text": "Ja kolmandaks \u2013 ma tahtsin teada."}, {"text_idx": "#000004", "text": "Leitud artiklitest kaks keskendusid volbrio\u0308o\u0308 mo\u0308llule, u\u0308hes pa\u0308a\u0308steti \u201cumbjoobes korporant\u201d telefonivarga ka\u0308est ja u\u0308hes artiklis ra\u0308a\u0308kis Evelin Ilves, kuidas ta ostis omale ho\u0303bedase kleidi, istus oma ho\u0303bedasse Audi A3, so\u0303itis u\u0308ksinda Tartusse volbrio\u0308o\u0308d ta\u0308histama ja kohtus seal Toomas Hendrikuga. Ko\u0303lab maagiliselt, kas pole?"}, {"text_idx": "#000007", "text": "Sakalast ma aga suurt ra\u0308a\u0308kida ei tea, peale selle, et kunagi, mitte ku\u0308ll va\u0308ga ammu, olla u\u0308ks tu\u0308druk end poisiks riietanud ja tutvumiso\u0303htule la\u0308inud ning ko\u0303ik olla kohe aru saanud, aga kuidas sa u\u0308tled, et kuule, sa oled vist tu\u0308druk. Lo\u0303puks oli vist keegi ikkagi o\u0308elnud ja pa\u0308ris piinlik oli olnud."}, {"text_idx": "#000008", "text": "Ausalt o\u0308eldes oli minulgi niisugune idee, aga peale selle loo kuulmist selle atraktiivsus kahanes ma\u0308rkimisva\u0308a\u0308rselt. Seega otsustasin oma soole kindlaks ja\u0308a\u0308da ja ka\u0308ia kolme naiskorporatsiooni tutvumiso\u0303htul, et na\u0308ha, mis nende tammepuidust uste taga siis ikkagi toimub."}, {"text_idx": "#000009", "text": "Siiras uudishimu vo\u0303i viisakas u\u0308lekuulamine?"}, {"text_idx": "#000010", "text": "Esimesena ku\u0308lastasin naiskorporatsiooni Filiae Patriae. Nende maja ees seistes oli mul endalegi u\u0308llatuseks aukartuse maitse suus. Siiski esimene naiskorporatsioon ja president on selle liige ja puha... uhh! Mul on siiani, kaks kuud hiljem meeles need neli ku\u0308u\u0308nalt, mis va\u0308lisukse ees tuulevaikuses kutsuvalt po\u0303lesid. Lukustasin oma ratta ta\u0308navalambiposti ku\u0308lge ning la\u0308henesin ettevaatlikul sammul, u\u0308hta\u0308kki ma\u0308rgates, et raamatukogu ja konvendihoone vahelisel alal ei ole mitte kedagi. Mulle meenus, kuidas Harry, Ron ja Hermione pidid alati veenduma, et u\u0308kski mugu neid ei na\u0308eks, kui nad ja\u0308lle mingist seinast la\u0308bi hakkasid minema."}, {"text_idx": "#000012", "text": "Ma leidsin end olukorrast, kus olin sunnitud vestlema inimestega, kes istusid minuga u\u0308hes lauas. Samas on \u201csunnitud\u201d siin u\u0308lekohtune, arvestades, et tegu oli minu vabatahtliku ku\u0308lastusega. Ja ega eriti sunnitult ma end tundnudki, lihtsalt korraga oli rohkem ku\u0308simusi kui mul vastuseid. Soovisin pigem kuulata ja vaadelda, detaile ma\u0308rgata."}, {"text_idx": "#000013", "text": "Suurema huviga kuulasin teiste vestlust, kui ja\u0308rsku jo\u0303udis minuni ja\u0308rgmine lause: \u201cKui ema on Filiae Patriaest ja isa u\u0308lio\u0303pilasseltsist, siis laps on ka suure to\u0303ena\u0308osusega korporant.\u201d"}, {"text_idx": "#000014", "text": "Mida niisugune asi ta\u0308hendada vo\u0303iks? Minu irooniataju u\u0308tles mulle, et siinkohal ei olnud tegemist irooniaga, vaid pigem uhke va\u0308itega, et to\u0303esti, nii need asjad meil siin ka\u0308ivadki. Ka Amicitia ku\u0308laliso\u0303htul u\u0308tles minu ko\u0303rval istuv neiu, et \u201cilmselt iga teise siin ruumis viibiva tu\u0308druku peiks on mingist teisest korbist\u201d."}, {"text_idx": "#000015", "text": "Kui need asjad to\u0303esti nii ka\u0308ivad, siis kas saab seda tegelikult kuidagi pahaks panna. Minu arust ei saa ja seega ma sellele rohkem ei keskendu. Samas kinnitab see korpide kohta levivaid kuuldusi, et sinna minnaksegi selleks, et kaaslast leida. Need jutud on kusjuures levinud juba naiskorporatsioonide algusaegadest 1920ndatel (nii korp! Amicitia kui ka korp! Indla on asutatud 1924. aastal, Filiae Patriae esimese naiskorporatsioonina aga 1920. aastal)."}, {"text_idx": "#000016", "text": "U\u0308he po\u0303hilise korpide kohta liikleva kuulujutu vo\u0303ib kokku vo\u0303tta lausega \u201cmehed joovad ja naised koovad\u201d. Minu ekspeditsioonid ja maakuulamised kinnitasid, et mehed joovad, aga naised enam suurt ei koo (u\u0308ks vilistlane saabus ku\u0308ll tutvumiso\u0303htule heegeldatud ko\u0303rvaro\u0303ngaste ja kaelakeega, aga na\u0308ed, hoopis heegeldatud)."}, {"text_idx": "#000019", "text": "Ko\u0303ik kolm o\u0303htut kulgesid oma u\u0308lesehituselt aga u\u0308pris sarnaselt: minuga u\u0308hes lauas istuvad liikmed pommitasid mind ku\u0308simustega, pakuti su\u0308u\u0308a ja juua, vahepeal lauldi isamaalisi laule, tutvustati korporatsiooni ja selle ajalugu ning na\u0308idati maja."}, {"text_idx": "#000020", "text": "Need majad, mis korporatsioonidele kuuluvad, on muidugi ta\u0308iesti omaette lugu. Minu isiklik lemmik on korporatsioon Rotalia kuninglik hoone Ta\u0308he ta\u0308naval, kus mul o\u0303nnestus ka u\u0308hel luureteemalisel mu\u0308steeriumpeol ka\u0308ia \u2013 ma sain piiluda u\u0308hte korporatsiooni, olles seal luurel nii pa\u0308riselt kui ma\u0308ngult."}, {"text_idx": "#000021", "text": "Suursugune on ka korp! Sakala juugendstiilis konvendihoone, mis valmis aastal 1911 korporatsiooni tellimusel Soome arhitektidelt. Uhkena seisab seal samas ko\u0303rval Eesti U\u0308lio\u0303pilaste Seltsi stiilipuhas hoone, mis valmis juba 1902. aastal. Ra\u0308a\u0308gitakse, et Seltsil ja Sakalal olla mingi kana kitkuda. Selle po\u0303hjus olla see, et Sakala asutasid aastal 1909 mehed, kes EU\u0308S-ist va\u0308lja astusid. Seega on kana kitkutud juba 108 aastat."}, {"text_idx": "#000022", "text": "Korporatsioonidel on veel teisigi traditsioone. Ka po\u0303himo\u0303tted on neil u\u0308llad. Korporatsioon Sakala on oma koduleheku\u0308ljel po\u0303himo\u0303tetena va\u0308lja toonud rahvusluse, rahvameelsuse, kehakarastuse ja tervishoiu. Seda lugedes meenus mulle kohe u\u0308he poisi kogemus Sakala ku\u0308laliso\u0303htust, mis oli olnud \u201cko\u0303ige suurem jooming, mida tema silmad on eales na\u0308inud\u201d."}, {"text_idx": "#000024", "text": "Korporandid kutsuvad teineteist kaasvo\u0303itlejateks. Kuid mis see vo\u0303itlus siis ta\u0308pselt on? Ehk on see hoopis vo\u0303istlus, kes rohkem o\u0303lut juua kannatab? EU\u0308S olevat olnud mo\u0303ni aeg tagasi Saku O\u0303lletehase Lo\u0303una-Eesti piirkonna teine ko\u0303ige suurem klient, kohe peale Pu\u0308ssirohukeldrit."}, {"text_idx": "#000025", "text": "Et kogu asja veel veidi selgust ja segadust tuua, otsustasin teabe kogumiseks la\u0308bi viia ku\u0308sitluse: mida korporatsioonidest arvatakse, mida on kuuldud ja miks nendega liitutakse."}, {"text_idx": "#000027", "text": "Korporatsioonid jagunevad u\u0308ldiselt (peale kolme segaorganisatsiooni) kaheks: mees- ja naiskorpideks. Minu la\u0308bi viidud ku\u0308sitluses leidus vastajaid, kelle arvates on niisugune \u201csuguline eristamine natukene ajast ja arust\u201d. See vastus tuletas mulle meelde ja\u0308rgmise olukorra:"}, {"text_idx": "#000028", "text": "Screenshot Google\u2019i otsingust \u201cdifferent gender identity options\u201d."}, {"text_idx": "#000030", "text": "Niisuguses maailmas on minu meelest tegelikult va\u0308ga ilus, et meil on mees- ja naiskorporatsioonid, kus \u201cnaiselikkus\u201d ja \u201cmehelikkus\u201d on teretulnud mo\u0303isted mitte ainult so\u0303nades, vaid ka tegudes. Mis on iseenesest halba selles, et u\u0308he korbi reeglistik na\u0308eb ette, et selle liikmed peavad alati seelikus vo\u0303i kleidis olema? Ka reeglistikku ja\u0308rgitakse ju vabast tahtest."}, {"text_idx": "#000031", "text": "Mo\u0303ned vastajad to\u0303id va\u0308lja, et naiskorbid on ussipesad: ka\u0308ib u\u0308ks pidev klats\u030cimine ja intriigide o\u0303hutamine. Selle peale meenus mulle minu keskkooli ajaloo o\u0303petaja Ilvar Saare ta\u0308helepanek, et klats\u030cimine on ainus asi, mis on la\u0308bi ajaloo hoidnud u\u0308hiskondade moraali \u2013 kui me oskame ma\u0308rgata, kui keegi ka\u0308itub ebasobivalt vo\u0303i valesti, siis ja\u0308relikult me ka tunnetame, kuidas oleks o\u0303ige ka\u0308ituda."}, {"text_idx": "#000032", "text": "Paljud vastajad to\u0303id va\u0308lja \u201corjamise\u201d, mis korporatsioonides noorliikmetele ja rebastele osaks saab. Keegi oli kuulnud, et rebased pidid salvra\u0308tikuga po\u0303randaid pesema. Teine on ja\u0308llegi arvamusel, et \u201ckorpides on inimesed, kes pa\u0308ris maailmas sotsialiseeruda ei suuda \u2013 nad orjavad ennast ko\u0303rgele positsioonile ning hakkavad kogu absurdsust juhatama\u201d."}, {"text_idx": "#000033", "text": "Keegi teadis ra\u0308a\u0308kida, et meeskorpides tehakse naistest va\u0308limuse alusel liste, teinekord tuuakse seltsi ka alaealisi tu\u0308drukuid. U\u0308ldiselt seal aga \u201cjuuakse, orjatakse ja ra\u0308a\u0308gitakse kaitseva\u0308est, kuigi keegi pole ka\u0308inud\u201d."}, {"text_idx": "#000034", "text": "U\u0308ks vastaja teab, et \u201cosad mu kursakaaslased joovad seal o\u0303lut ning teised ku\u0308psetavad ja tantsivad\u201d."}, {"text_idx": "#000035", "text": "U\u0308hes organisatsioonis olla nii, et kui puudud po\u0303hjuseta koosolekult, on trahv 6 eurot; sama organisatsiooni Tallinna hoones aga 10 eurot."}, {"text_idx": "#000036", "text": "Ku\u0308simusele, miks sa u\u0308hegi korporatsiooniga liitunud ei ole, vastas keegi, et talle ei meeldi korporatsioonide mu\u0308tsid. U\u0308ks vastaja ei ole korporatsiooniga liitunud, sest ta ei saa naistega ha\u0308sti la\u0308bi. Teine oli aga enne liitumismo\u0303tet natukene korporatsioonide kohta uurinud: \u201cNii palju, kui uurinud olen, on naiste korporatsioonid kuivikutele.\u201d"}, {"text_idx": "#000037", "text": "Teisest ku\u0308sitlusest, millele palusin vastata korporantidel, kumasid la\u0308bi u\u0308sna sarnased ideed. Et tegemist on intiimorganisatsiooniga, mis on oma liikmetele kui u\u0308ks suur pere. See olevat po\u0303hjuseks, miks nii mo\u0303ndagi salajas hoitakse \u2012 igal perel on oma siseasjad."}, {"text_idx": "#000038", "text": "U\u0308ks korbiliige to\u0303i va\u0308lja, et \u201cu\u0308helt poolt o\u0303pitakse koosolekuid ette valmistama, la\u0308bi viima, otsuseid vastu vo\u0303tma ja eelarveid koostama, ent samal ajal tehakse seda natukene la\u0308bi astridlindgrenliku Rooside so\u0303ja mentaliteedi ehk ka ko\u0303ige igapa\u0308evasemast ja igavamast detailist vo\u0303ib saada midagi po\u0303nevat, kui o\u0308elda, et sellest tohib ra\u0308a\u0308kida vaid omadega, vo\u0303i et mo\u0303nda eset tohib katsuda vaid n-o\u0308 asjasse pu\u0308hendatu\u201d."}, {"text_idx": "#000039", "text": "Paljud toovad va\u0308lja ka tutvusringkonna, so\u0303brad, usaldusva\u0308a\u0308rse keskkonna. U\u0308he korporatsiooni ku\u0308laliso\u0303htul paluti liikmetel u\u0308kshaaval o\u0308elda, mida korporatsioon on neile andnud, ja u\u0308sna mitmel tulid seepeale pisarad silma. Ma sain aru, et see nende natukene va\u0308lja mo\u0303eldud maailm, oma pa\u0308ikesesu\u0308steem, isemoodi reeglite ja seadustega, on neile va\u0308ga pu\u0308ha ja oluline paik."}, {"text_idx": "#000041", "text": "Korp! Sakala vilistlaskogus on nende kodulehe andmetel ligikaudu 200 liiget. Kui nende deviisiks oleks \u201cvabadus, vo\u0303rdsus, vendlus\u201d, siis oleksid nad ilmselt ko\u0303ik pidanud selle maja eest 3500 eurot maksma. Aga kuna nende deviisiks on \u201cu\u0308ks ko\u0303igi eest, ko\u0303ik u\u0308he eest\u201d, siis vo\u0303is selle summa va\u0308lja ka\u0308ia vaid u\u0308ks vilistlasliige \u2012 ka ko\u0303igi teiste eest."}, {"text_idx": "#000043", "text": "U\u0308hel ku\u0308laliso\u0303htul ku\u0308sisin oma vastas istuvalt hermionelikult neiult:"}, {"text_idx": "#000044", "text": "\u201cKas teile ei tundu, et see ko\u0303ik on nagu ma\u0308ng?\u201d"}, {"text_idx": "#000046", "text": "Lo\u0303petuseks lisan siia u\u0308he lu\u0308hendatud kujul artikli 1931. aasta 18. aprilli Postimehest."}, {"text_idx": "#000047", "text": "1929 aastal kord \u201eLinda\u201d kohvikust va\u0308lja tulles leidis Tartu korporatsiooniliige, et tema palitu ripub varnas, kuid mu\u0308ts on la\u0308inud. Asjast teatas ta politseile, kuid varguses kedagi kahtlustada ei teadnud. Aasta hiljem teatas sama korporant politseile, et tema oma kadunud mu\u0308tsi saanud ka\u0308tte. Selle on u\u0308ks Sakala korporatsiooni liige vo\u0303tnud a\u0308ra Johan Pillikselt Ja\u0308gala puupapivabriku peol."}, {"text_idx": "#000048", "text": "Mu\u0308tsi ka\u0308ttetooja kirjeldanud mu\u0308tsi a\u0308ravo\u0303tmise lugu: tema olnud Ja\u0308gala puupapivabriku peol ja na\u0308inud oma ko\u0303rval Johan Pillikset, kellest teadnud, et ta ei ole kunagi u\u0308lio\u0303pilane olnud, vaid on keskkooli viimasest klassist va\u0308lja heidetud kahtlaste asjade pa\u0308rast. Ta po\u0308o\u0308rdus ku\u0308simusega Pillikse poole, mis korporatsiooni ta kuulub. See vastanud, kuid ha\u0308a\u0308ldanud korporatsiooni nime valesti, mis peale temale vastanud, et niisugust korporatsiooni ei ole ja haaranud mu\u0308tsi peast. /.../ Kohtus seletanud Pillikse, et temal olnud seda mu\u0308tsi vaja, sest olles na\u0308itejuhina u\u0308hes Tartu keskkoolis, tulnud seal lavastusele na\u0308idend \u201cRoheline konn\u201d, kus tegelastel olevat tarvis kirjut peakatet. Kui korporant ku\u0308sinud korporatsiooni nime, siis ta ha\u0308a\u0308ldanud selle meelega valesti to\u0308gamise mo\u0303ttes ja kui ta pa\u0308rast seletanud, et tema on ra\u0308tsepa sell, siis teinud seda aasimise mo\u0303ttes. Rahukohtunik mo\u0303istis Pillikse kaheks na\u0308dalaks aresti. Pillikse lahkus kohtusaalist va\u0308ga ro\u0303o\u0303msa na\u0308oga, et asi lo\u0303ppes ainult 2-na\u0308dalase arestiga, sest ta on varem portsigaari varguse pa\u0308rast kolmeks kuuks tingimisi kinni mo\u0303istetud ja ta\u0308htaeg \u2013 kolm aastat \u2013 ei ole veel mo\u0308o\u0308dunud."}, {"text_idx": "#000050", "text": "Save my name, email, and website in this browser for the next time I comment."}, {"text_idx": "#000052", "text": "Raha, salastatud vestlused ja alasti pildid \u2013 Eesti online groomer\u2019ite taktikad\nJuhtkiri #31 \u27e9 Veider suvi tuleb\nOme TV \u2013 lihtne viis leida so\u0303pru vo\u0303i ohtlik keskkond laste jaoks\n4jalehe 4jalugu \u2013 31 numbrit Eesti parimat tudengiajakirjandust"}, {"text_idx": "#000053", "text": "Raha, salastatud vestlused ja alasti pildid \u2013 Eesti online groomer\u2019ite taktikad"}]